Mezue ahịrịokwu na-esonụ:
Ọgba aghara ndị ọrụ ugbo na-aga n'ihu n'ike n'ike ka ndị England gbakọtara imegide ikpe na-ezighị ezi nke nzuko omeiwu England na ihu ọma ya nye ndị ọgaranya. William Courtenay, bụ́ Achịbishọp nke Canterbury, nwere ike ime ka ma chọọchị ma Nzukọ Ndị Isi megide Wycliffe site n'ikwu n'ụzọ na-ezighị ezi na ihe odide ya na mmetụta ya na-akpali ndị ọrụ ugbo isonyere n'ọgba aghara ahụ. (N'ezie, ọ bụ John Ball, bụ́ ụkọchukwu ọzọ, so ná ndị ahụ na-enupụ isi, o kwughachikwara ihe Wycliffe kwuru n'otu n'ime okwuchukwu ya.) Iwe Chọọchị na Nzukọ Ndị Isi kpasuru "ndị jụrụ okwukwe" nke Wycliffe mere ka ha guzobe Nzukọ Ndị Ome Chọọchị nke Blackfriars iji wepụ Wycliffe n'Oxford. Ọ bụ ezie na ala ọma jijiji nke Wycliffe n'onwe ya kweere na ọ na-ese onyinyo "ikpe Chineke" mere ka Nzukọ a nọọ ọdụ ná mmalite, e mesịrị kpọghachi ya. Ná nzukọ a, e hotara ihe odide Wycliffe (ma ndị dabeere na Bible ma ndị ọzọ) ma katọọ ha dị ka ndị jụrụ okwukwe. Nzukọ a mesịrị mee ka Eze Richard nke Abụọ nye iwu ka a chụpụ Wycliffe n'Oxford, nakwa ka a tụọ ndị nile kwusara ma ọ bụ dee ihe megidere okpukpe Katọlik mkpọrọ.